钦定古今图书集成/明伦汇编/氏族典/第243卷 > 张举
## 钦定古今图书集成/明伦汇编/氏族典/第243卷 > 张举

按《宋史张举传》：“举字子厚，常州人。登进士甲科，以无
他兄弟，独养其亲，不忍去左右。亲友强之仕，乃调青
溪主簿，亦不之官。元丰中，近臣荐其高行。至于元祐，
大臣复荐之。起教授颍州，辞不就。于是孙觉、胡宗愈、
范祖禹、苏轼言之尢切，诏拜秘书省校书郎，敕郡县
致礼敦遣，竟不出。崇宁四年卒，赐谥曰正素先生。”